CELEX: 62007CA0301
Language: lv
Date: 2009-10-06 00:00:00
Title: Lieta C-301/07: Tiesas (otrā palāta) 2009. gada 6. oktobra spriedums ( Oberster Gerichtshof (Austrija) lūgums sniegt prejudiciālu nolēmumu) — PAGO International GmbH/Tirolmilch registrierte Genossenschaft mbH (Preču zīmes — Regula (EK) Nr. 40/94 — 9. panta 1. punkta c) apakšpunkts — Preču zīme ar reputāciju Kopienā — Reputācijas ģeogrāfiskā izplatība)

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/3
            
         Tiesas (otrā palāta) 2009. gada 6. oktobra spriedums (Oberster Gerichtshof (Austrija) lūgums sniegt prejudiciālu nolēmumu) — PAGO International GmbH/Tirolmilch registrierte Genossenschaft mbH
   
   (Lieta C-301/07) (1)
   
   (Preču zīmes - Regula (EK) Nr. 40/94 - 9. panta 1. punkta c) apakšpunkts - Preču zīme ar reputāciju Kopienā - Reputācijas ģeogrāfiskā izplatība)
   2010/C 24/04
   Tiesvedības valoda — vācu
   
      Iesniedzējtiesa
   
   
      Oberster Gerichtshof [Augstākā tiesa]
   
      Lietas dalībnieki pamata procesā
   
   
      Prasītāja: PAGO International GmbH
   
   
      Atbildētāja: Tirolmilch registrierte Genossenschaft mbH
   
   
      Priekšmets
   
   Lūgums sniegt prejudiciālu nolēmumu — Oberster Gerichtshof — Padomes 1993. gada 20. decembra Regulas (EK) Nr. 40/94 par Kopienas preču zīmi (OV 1994, L 11, 1. lpp.) 9. panta 1. punkta c) apakšpunkta interpretācija — Preču zīmes, kam ir reputācija Kopienā, īpašnieka tiesības — Preču zīme, kurai ir reputācija tikai vienā dalībvalstī — Preču zīmes aizsardzība visā Kopienā vai tikai viena dalībvalstī
   
      Rezolutīvā daļa:
   
   Padomes 1993. gada 20. decembra Regulas (EK) Nr. 40/94 par Kopienas preču zīmi 9. panta 1. punkta c) apakšpunkts ir jāinterpretē tādējādi, ka, lai Kopienas preču zīme saņemtu šajā normā paredzēto aizsardzību, tai ir jābūt pazīstamai būtiskai sabiedrības daļai, uz kuru attiecas ar šo preču zīmi aptvertās preces vai pakalpojumi, Kopienas teritorijas būtiskā daļā un ka, ņemot vērā pamata lietas apstākļus, attiecīgās dalībvalsts teritorija var tikt uzskatīta par tādu, kas veido Eiropas Kopienas teritorijas būtisku daļu.
   
      (1)  OV C 223, 22.09.2007.